OpenLLM-France/wikimedia huggingface dataset:
# Federació de Futbol de les Illes Verges Nord-americanes

L'Associació de Futbol de les Illes Verges Nord-americanes, també coneguda com a Federació de Futbol de les Illes Verges Nord-americanes o per l'acrònim USVISA (United States Virgin Islands Soccer Association, en anglès), és l'òrgan de govern del futbol a les Illes Verges Nord-americanes. Va ser fundada l'any 1987 i, des de 1998, està afiliada a la Confederació del Nord, Centreamèrica i el Carib de Futbol Associació (CONCACAF), a la Federació Internacional de Futbol Associació (FIFA) i a la Unió Caribenya de Futbol (CFU).
Des de la temporada 2018/19, la Premier League és la principal competició de futbol de les Illes Verges Nord-americanes. Anteriorment hi havia dues competicions de lliga, la St. Croix Soccer League, que la disputaven els principals clubs de l'illa de Saint Croix', i la St. Thomas League, que la disputaven els principals clubs de les illes de Saint Thomas i de Saint John. Els campions de cada lliga jugaven l'eliminatòria a partit únic per determinar el campió final de la temporada.
Del 1996 al 2003, les Illes Verges Americanes i les Illes Verges Britàniques van organitzar el Campionat de les Illes Verges (Virgin Islands Championship, en anglès). El jugaven dos equips de les Illes Verges Americanes (St. Croix i St. Thomas) i dos equips de les Illes Britàniques (Tórtola i Virgin Gorda).
La selecció nacional absoluta mai no ha aconseguit classificar-se per a disputar cap competició important i ocupa un dels darrers llocs del rànquing Fifa.

## Referències

* ↑ «US Virgin Islands» (en anglès). Fifa. Arxivat de l'original el 2 de juliol 2019. [Consulta: 2 juliol 2019].
* ↑ «US Virgin Islands» (en anglès). Concacaf. Arxivat de l'original el 2 de juliol 2019. [Consulta: 2 juliol 2019].
* ↑ «US Virgin Islands» (en anglès). Cfu, 17-09-2013. Arxivat de l'original el 24 de juny 2019. [Consulta: 2 juliol 2019].
* ↑ Schöggl, Hans; Zlotkowski, Andre. «US Virgin Islands - List of Champions» (en anglès). rsssf, 21-02-2019. [Consulta: 2 juliol 2019].
* ↑ Schöggl, Hans. «Virgin Islands Championship» (en anglès). rsssf, 03-02-2004. [Consulta: 2 juliol 2019].
* ↑ «Ránking FIFA: Las 15 peores selecciones del mundo en 2019» (en castellà). diez, 06-04-2019. [Consulta: 2 juliol 2019].
# Federico Gómez Arias

Federico Gómez Arias (Salamanca, 1828 - 19 de febrer de 1900) fou un escriptor conegut pels seus escrits referents a la propulsió aeronàutica ja en l'any 1876, així com la construcció d'una escafandre espacial per l'ascensió a altes capes de l'atmosfera terrestre.

## Biografia

A l'edat de 8 anys, es trasllada a Barcelona on va cursar estudis. (Hi ha molt poca biografia sobre ell)
Va celebrar núpcies amb Felicia Olave el 1859, de qui va tenir dues filles, que dissortadament van morir. Això feu que l'abandonés el 1880.
En la nota anterior, a El Correo Digital, se'l nomena com un gens agraciat intel·lectual salmantí. El cert és que era catedràtic, arribant al rang de Director de l'Escola Provincial de Nàutica de Barcelona, en 1872. Va destacar com escriptor, amb una abundant obre escrita que ha arribat fins nosaltres. En elles es fa al·lusió a diversos mitjans de propulsió a base de coets amb combustibles com la pólvora, la nitrocel·lulosa, la nitroglicerina i fins i tot l'hidrogen i l'oxigen. El motor disposava de càmera horitzontal i diversos tipus d'encesa elèctriques, o pirotècniques, fins i tot d'injecció d'àcid per un tub capil·lar, el que ja es menciona com una encesa propergolica l'any 1872, avançant-se als estudis d'altres investigadors com Kibaltchich i Ganswindt. Va morir exercint les seves funcions de director.

### Principals obres literàries

* Estética e História Critica de la literatura desde su origen - Discurs llegit al seu doctorat a Madrid el 1852
* Buena Reina Y Mal Ministro - publicat en 1888
* Curso Compendiado y Completo de Geografia Astonómica y Politica
* Colección de Problemas, Teoremas, Proposiciones, Enunciados y Datos Destinados a Estudios de Aplicación en la Escuela Provincial de Náutica de Barcelona - Publicat el 1894
* Discurso Dedicado a la Asociación de la Marina Mercante de Barcelona
* Memoria sobre la propulsión aéreo-dinámica dividida en tres partes de 1896 on descriu uns motors coet, i estableix les bases del cicle dièsel
* Seis inventos notables, con los detalles para su ejecución 1890

## Vegeu també

* Llista de motors d'aviació fabricats a Espanya

## Referències

* ↑ Hemeroteca de La Vanguardia 22/02/1900 – Entierros y Funerales (castellà)
* ↑ elcorreo.com - La gran mecenas de Vitòria - (castellà)
* ↑ «Biblioteca UPC – Catàleg del fons Històric de la Facultat de Nàutica de Barcelona -». Arxivat de l'original el 2007-03-12. [Consulta: 5 juliol 2011].
* ↑ Miguel Vidal, Ricard. El Motor de Aviación de la A a la Z. Barcelona: L'Aeroteca, 2008, p. 792. ISBN 84-612-7902-6.
* ↑ Google Books Estética e História Critica de la literatura desde su origen
* ↑ Google Books Memoria sobre la propulsión aéreo-dinámica dividida en tres partes
* ↑ «Federico Gómez Arias». Gran Enciclopèdia Catalana. Barcelona: Grup Enciclopèdia Catalana.
# Fenerbahçe Spor Kulübü

El Fenerbahçe Spor Kulübü és un club d'esports de la ciutat d'Istanbul a Turquia. El club té la seu al districte de Kadıköy, i rep el seu nom del barri de Fenerbahçe (AFI /feˈnɛrbaht͡ʃe/).

## Història

Les arrels del Fenerbahçe Spor Kulübü les trobem el 1899. En aquells anys, temps de l'Imperi Otomà, a Kadıkoy (seu del Fenerbahçe) alguns turcs practicaven el futbol i fundaren el primer club del país, el Black Stockings. Però el club fou tancat. 8 anys més tard, el 1907, la majoria de membres que havien fundat el primer club fundaren el Fenerbahçe Spor Kulübü. El club inicià les primeres activitats en secret, però el 1908 canvià la llei i els clubs de futbol hagueren de registrar-se. Inicialment el club adoptà els colors groc i blanc, però el 1910 adoptà els actuals groc i blau marí.
El 1918, després de la Primera Guerra Mundial, Istanbul fou ocupada per les tropes britàniques i franceses. Entre 1918 i 1923, el Fenerbahçe jugà 50 partits contra equips de les tropes d'ocupació i en guanyà 41, per només 4 derrotes. Aquests triomfs feren el club un dels més populars de Turquia.

## Seccions

El Fenerbahçe Spor Kulübü, com diu el seu nom "Fenerbahçe Esport Club", és en realitat una entitat poliesportiva amb gran quantitat de seccions esportives, com són: futbol, basquetbol, voleibol, rem, boxa, vela esportiva, atletisme, natació i tennis Taula.

### Futbol

La secció de futbol és la més important del club.

### Basquetbol

El basquetbol, és després del futbol la secció més important del club. El 2006 la secció del Fenerbahçe es va fusionar amb l'Ülkerspor, formant l'actual Fenerbahçe Ülkerspor.
L'equip femení s'anomena Fenerbahçe İstanbul i té un brillant palmarès.

### Voleibol

El Fenerbahçe també té seccions de voleibol, tant masculina com femenina amb nombrosos èxits

### Atletisme

L'atletisme del club ha tingut importants atletes turcs, recordmans del país, com Halil Akkaş o Eşref Apak. També han estat membres del club sprinters internacionals com Justin Gatlin, Donovan Bailey i Merlene Ottey.

### Boxa

La boxa és una secció important del club. El club ha tingut molts campions turcs com ara Atagün Yalçınkaya, Gülsüm Tatar i Sümeyra Kaya.

### Rem i vela

També en esports aquàtics ha destacat el Fenerbahçe. Çağla Kubat és membre de la secció de vela del club.

## Enllaços externs

* (anglès) Web oficial
* (alemany) Web oficial
# Fira de la cirera d'en Roca

La Fira de la Cirera d'en Roca és una fira d'agricultura i gastronomia que se celebra cada any el 24 de juny a Arenys de Munt des de l'any 2000, poble de la comarca del Maresme, a causa de la importància de la cirera a la pagesia de la zona.
Els orígens del conreu de cirerers a Arenys de Munt es remunta al segle xix. La plaga de la fil·loxera afectà greument els conreus tradicionals de vinya i aleshores el pagesos hagueren de buscar un conreu alternatiu. Una d'aquestes famílies foren els Roca, que van trobar aquesta varietat nova de cirera en un cirerer a l'Empordà, dugueren esqueixos a Arenys i els van empeltar en un de bord, quan els empelts van donar fruit el resultat fou millor de tot el que existia per la zona. A partir d'eixe moment es va estendre per la comarca.
Aquesta varietat, degut a les característiques del sòl i del clima va adquirir una personalitat pròpia. És una varietat de carn forta, color groc i vermell, dolça i àcida a la vegada amb propietats organolèptiques. Des de l'any 2001, l'Ajuntament treballa amb els pagesos d'Arenys, de cara a assolir un reconeixement de la varietat local. A més, es treballa conjuntament amb l'Institut de Recerca i Tecnologia Agroalimentàries (IRTA) per registrar la marca, millorar-ne la varietat, etc. Cada any per la diada de Sant Joan (24 de juny) se celebra la fira, que és quan la fruita està al seu millor moment, i durant aquests dies els restaurants de la zona realitzen plats dedicats a aquest aliment.

## Referències

* ↑ «La cirera d'en Roca, el gust per la festa» (pdf). El Punt - Avui, 2008. [Consulta: 3 setembre 2012].
* ↑ Francesc Cassà. «Fira de la Cirera d'en Roca». Ajuntament d'Arenys de Munt. Arxivat de l'original el 5 de setembre 2011. [Consulta: 3 setembre 2012].
* 1 2 «Fira gastronòmica a l'entorn de la cirera d'en Roca». Vilaweb, 03-05-2001. [Consulta: 3 setembre 2012].
* ↑ «Fira de la cirera d'en Roca i jornades gastronòmiques a Arenys de Munt». Festa Catalunya. [Consulta: 3 setembre 2012].
# Fòrceps obstètric

El fòrceps obstètric és un tipus de fòrceps que, a vegades, s'utilitza en el part. El seu ús pot servir com a alternativa a l'extracció per ventosa obstètrica. En l'extracció amb fòrceps o part amb fòrceps, es tracciona i/o gira el cap fetal, ajudant la sortida del fetus.

## Història

El fòrceps obstètric va ser dissenyat per la família Chamberlen a Anglaterra, a finals del segle xvi. Els Chamberlen van mantenir secret sobre això per tres generacions.
Marie-Louise Lachapelle era contrària a l'ús de fòrceps i va escriure "Pratique des accouchements", que es va convertir durant molt de temps en el text d'obstètrica estàndard, i en el que va promoure els parts naturals.
Tanmateix, com l'aplicació del fòrceps pot produir greus lesions, tant per a la gestant com per al fetus, el seu ús va disminuir a partir de la dècada del 1970, en benefici de la cesària.

## Referències

* 1 2 VanRell, Joan Antoni; X. Iglesias; L. Cabero. «46 (Operatòria obstètrica)». A: Manual d'obstetrícia i ginecologia per a pregraduats. Barcelona: Edicions Universitat de Barcelona, 1996, p. 379-380. ISBN 84-475-1557-5.
* ↑ John H. Lienhard. «The Chamberlen family secret» (en anglès). The Engines of Our Ingenuity. [Consulta: 21 abril 2010].
* ↑ Historia de las Mujeres en la Ciencia para Jóvenes. Vivian Sheldon Epstein. pag. 35. 1995. VSE Editorial. ISBN 978-0960100279
# Bilou

L'illa de Bilou o Pilau (àrab: جزيرة بيلو, jazīrat Bīlū o Bīlaw) és una illa rocosa del nord de Tunísia, a la governació de Bizerta, enfront de la petita península de Raf Raf i de la ciutat turística del mateix nom. L'illa és anomenada també Kimminaria (àrab: جزيرة قمنارية, jazīrat Qimmināriyya, nom derivat de l'expressió قمة نارية, qimma nāriyya, ‘pic encès'). El nom Pilau és el nom local donat pels mariners (Hajret El Pilau, ‘Roca de Pilau’) transcrit com Bilou, Pilao, Bilau, Pilou i Pilau. Al sud-est, té l'ile Plane o illa Plana.
# IPhone XS

L'iPhone XS és un telèfon intel·ligent de gamma alta, dissenyat, desenvolupat i comercialitzat per Apple. Va ser anunciat el 12 de setembre de 2018 i té com a principals característiques una pantalla de 5.8 polzades (147,3 mm); dimensions de 143,6 mm d'alt, 70,9 mm d'ample, 7,7 mm de gruix i un pes de 177 g; capacitats de 64 GB, 256 GB i 512 GB; processador A12 Bionic; càmera dual de 12 MP amb gran angular i teleobjectiu.

## Referències

* ↑ Hern, Alex «Apple launches iPhone XS, XS Max and XR – as it happened» (en anglès). The Guardian, 12-09-2018. ISSN: 0261-3077.
# Esòfag en trencanous

L'esòfag en trencanous (o esòfag hipercontràctil o esòfag en tirabuixó o esòfag en llevataps), és un trastorn del moviment de l'esòfag caracteritzat per contraccions en el múscul llis de l'esòfag en una seqüència normal però amb una amplitud o durada excessives. L'esòfag en trencanous és un dels diversos trastorns de la motilitat de l'esòfag, incloent-hi l'acalàsia i l'espasme esofàgic difús. Provoca dificultat per empassar (disfàgia), tant als aliments sòlids com líquids, i pot provocar un dolor toràcic important; també pot ser asimptomàtic. L'esòfag en trencanous pot afectar persones de qualsevol edat, però és més freqüent a la sisena i setena dècada de la vida.
El diagnòstic es realitza mitjançant un estudi de motilitat esofàgica (manometria esofàgica), que avalua la pressió de l'esòfag en diversos punts de la seva longitud. El terme "esòfag en trencanous" prové de la constatació de l'augment de les pressions durant el peristaltisme, amb un diagnòstic fet quan les pressions superen els 180 mmHg; això s'ha comparat amb la pressió d'un trencanous mecànic. El trastorn no progressa, i no s'associa a cap complicació; així, el tractament de l'esòfag en trencanous només té com a objectiu el control dels símptomes.

## Referències

* ↑ Esophageal Spasm a eMedicine
* ↑ Tutuian, Radu; Castell, Donald O. «Esophageal motility disorders (Distal esophageal spasm, nutcracker esophagus, and hypertensive lower esophageal sphincter): Modern management». Current Treatment Options in Gastroenterology, vol. 9, 4, 2006, pàg. 283–94. DOI: 10.1007/s11938-006-0010-y. PMID: 16836947.
# Et

L'et (&), també anomenada «i comercial», és una lligadura tipogràfica que pot substituir la conjunció i. La forma del símbol «&» prové de la fusió de les lletres «e» i «t» de la conjunció llatina «et». L'et s'utilitza entre d'altres en les autories de llibres fets per més d'una persona, com ara Barceló & Figueras. També s'utilitza en la informàtica com a operador lògic per a expressar la conjunció.

## Referències

* ↑ «et». Gran Diccionari de la Llengua Catalana. Barcelona: Grup Enciclopèdia Catalana.
# Illa Howland

L'illa Howland (en anglès Howland Island) és un territori del Pacífic administrat pels Estats Units d'Amèrica que consta oficialment com unincorporated i unorganized és a dir, que no s'hi aplica la constitució ni està expressament regulat com s'ha de governar. Està inclosa a les illes d'Ultramar Menors dels EUA. És deshabitada.
Geogràficament està situada a l'arxipèlag de les illes Fènix.
Té una superfície d'1,84 km² amb un clima equatorial semiàrid i vegetació poc densa.
Va ser descoberta, el 1822 per George Worth, del balener nord-americà Oeno, i durant un temps es va conèixer com a Worth Island. El 1842, George Netcher del balener nord-americà Isabella li va posar el nom del primer mariner que la va veure: Howland. El 1857 els Estats Units van prendre possessió del territori basant-se en la llei nord-americana sobre les illes del guano i hi va haver l'explotació d'aquest fertilitzant durant la darrera meitat del segle xix. Hi va haver alguns intents de poblament però no van tenir continuïtat.
Actualment és una reserva natural de la vida salvatge.
# Agència de Nasik

L'agència de Nasik fou una entitat colonial a l'Índia Britànica, que actuava com agència política del governador, a la presidència de Bombai. Estava formada per un únic estat, el principat de Surgana. Portava el nom perquè Surgana estava al nord-oest del districte de Nasik.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Fòrum (desambiguació)

«Fòrum» té aquests significats:
Viccionari
# Bisbat de Cyangugu

L'Bisbat de Cyangugu (francès: Diocèse de Cyangugu; llatí: Dioecesis Cyangugunsis) és un bisbat de l'Església catòlica pertanyent a Ruanda, sufragani de l'arquebisbat de Kigali. En 2012 comptava 361.000 batejats sobre 642.000 habitants. Las seu episcopal es troba vacant arran de la mort de Jean Damascène Bimenyimana el març de 2018.

## Territori

La diòcesi comprèn l'antiga província de Cyangugu, que actualment forma part de la província de l'Oest i comprèn els nous districtes de Nyamasheke i Rusizi.
La seu episcopal es troba a Cyangugu, al sector de Kamembe, on hi ha la catedral de Christus Rex.
El territori s'estén sobre 1.944 km² i es divideix en 13 parròquies.

## Història

La diòcesi fou erigida l'11 de setembre de 1981 amb la butlla Nihil aestimamus del papa Joan XXIII, arrabassant-li el territori al bisbat de Nyundo.

## Llista de bisbes

* Thaddée Ntihinyurwa (5 de novembre de 1981 - 2 de gener de 1997 retirat)
* Jean Damascène Bimenyimana † (2 de gener 1997 - 3 de març de 2018)

## Estadístiques

A finals del 2006, la diòcesi tenia 361.000 batejats sobre una població de 642.000 persones, equivalent al 48,7 % del total.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parròquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 1990 | 231.273 | 457.637 | 50,5 | 35 | 22 | 13 | 6.607 | | 31 | 79 | 9 |
| 1999 | 273.113 | 540.870 | 50,5 | 23 | 23 | | 11.874 | | | 113 | 10 |
| 2000 | 279.872 | 551.257 | 50,8 | 26 | 24 | 2 | 10.764 | | 2 | 120 | 10 |
| 2001 | 288.704 | 560.515 | 51,5 | 27 | 23 | 4 | 10.692 | | 10 | 108 | 10 |
| 2002 | 280.554 | 575.684 | 48,7 | 37 | 30 | 7 | 7.582 | | 11 | 108 | 10 |
| 2003 | 283.372 | 566.621 | 50,0 | 34 | 28 | 6 | 8.334 | | 13 | 102 | 10 |
| 2004 | 293.172 | 582.424 | 50,3 | 37 | 30 | 7 | 7.923 | | 15 | 112 | 10 |
| 2006 | 297.281 | 612.507 | 48,5 | 36 | 29 | 7 | 8.257 | | 20 | 95 | 11 |
| 2013 | 361.000 | 742.000 | 48,7 | 57 | 50 | 7 | 6.333 | | 22 | 95 | 13 |

## Fonts

* Anuari pontifici del 2014 i precedents, a Catholic-hierarchy
* (francès) Sito ufficiale della diocesi
* Butlla Nihil aestimamus
* Fitxa de la diòcesi a www.gcatholic.org
# Ibis andí

L'ibis andí (Theristicus branickii) és una espècie d'ocell de la família dels tresquiornítids (Threskiornithidae) que ha estat considerat una subespècie de l'ibis gorjanegre.
Habita aiguamolls i estanys dels alts Andes, a l'Equador, el Perú i Bolívia. Una petita població habita (o habitava) l'extrem nord de Xile.
# Ibis crestat de Madagascar

L'ibis crestat de Madagascar (Lophotibis cristata) és una espècie d'ocell de la família dels tresquiornítids (Threskiornithidae), única espècie del gènere Lophotibis, que habita als boscos de les terres baixes de Madagascar.
# Ibis del Japó

L'ibis del Japó (Nipponia nippon) és una espècie d'ocell de la família dels tresquiornítids (Threskiornithidae), l'únic del gènere Nipponia. Habitava llacs entre boscos, camps d'arròs, pantans i estanys a l'est i centre de la Xina, Japó i Rússia oriental, però actualment només sobreviu al sud de Shensi, a la Xina central.

## Referències

* ↑ L'ibis nipó a CERCATERM Rev. 22/11/2011 (català)
# Ibis gegant

L'ibis gegant (Pseudibis gigantea) és una espècie d'ocell de potes llargues, membre de la família dels tresquiornítids (Threskiornithidae), que habita al nord de Cambodja, sud de Laos i el Vietnam. Alguns autors consideren que deu ser classificada dins del monotípic gènere Thaumatibis (Elliot, 1877).
Habita pantans, estanys, grans rius i prats negats estacionalment en boscos de les terres baixes. S'alimenta d'invertebrats, crustacis, petits amfibis i rèptils. No se sap res del seu comportament de reproducció, però es pensa que nia als arbres.
És, amb diferència, el major ibis del món. Se n'han registrat adults amb 102-106 cm de llargària i s'estima que pesa al voltant de 4,2 kg. Els adults tenen un plomatge fosc, amb el cap gris i una zona nua a la part superior del coll.
Aquesta au és considerada com en perill crític a causa de la caça, la pertorbació i la desforestació de les planes.

## Referències

* ↑ L'ibis gegant a AVIBASE Rev. 22-05-2010
* ↑ L'ibis gegant a birdlife Arxivat 2009-01-03 a Wayback Machine. Rev. 20-05-2010
# Ibis sagrat africà

L'ibis sagrat africà (Threskiornis aethiopicus) és una espècie d'au pelicaniforme de la família Threskiornithidae pròpia de punts d'Àfrica i Àsia.

## Característiques

Té un plomatge blanc i negre al cap i la cua. De costums diürns i gregaris, habita les vores dels rius, llacs i aigües estancades, associat amb altres ocells aquàtics de costums alimentaris semblants, com les cigonyes o els marabús. S'alimenta principalment d'insectes, cucs, a més de crustacis i petits rèptils, que captura amb el seu bec llarg i corbat.

## Subespècies

Es coneixen tres subespècies de Threskiornis aethiopicus:
* Threskiornis aethiopicus abbotti (Ridgway, 1893)
* Threskiornis aethiopicus aethiopicus (Latham, 1790)
* Threskiornis aethiopicus bernieri (Bonaparte, 1855)

## Referències

* 1 2 Clements, J. F., T. S. Schulenberg, M. J. Iliff, B.L. Sullivan, and C. L. Wood. 2010. The Clements checklist of birds of the world: Version 6.5. Cornell University Press. Downloadable from Cornell Lab of Ornithology
* ↑ Peterson, A. P. 2010. Birds of the World -- current valid scientific avian names. Consultat el gener de 2011.
# Ibón de Tebarrai

L'ibón de Tebarrai és un ibón d'origen glacial del Pirineus aragonès, situat al terme municipal de Sallent de Gállego. Està situat baix del pic de Tebarrai, els Infiernos (Occidental, Central i Oriental) i Piedrafita. Es troba a 2710 metres sobre el nivell del mar i té una superfície de 4,3 hectàrees i 25 metres de fondària. L'etapa Respumoso-Panticosa del GR 11 hi passa pel costat.

## Referències

* ↑ Alpina, Capra. «Ibon de Tebarray | Capra Alpina» (en castellà). [Consulta: 4 setembre 2017].
* ↑ «Ibón de Tebarray - Valle de Tena». [Consulta: 4 setembre 2017].
# IceWeasel

L'IceWeasel va ser una versió del navegador web lliure Firefox distribuïda per Debian per a resoldre la demanda feta per Mozilla que els impedia utilitzar el nom oficial si la versió que distribuïen contenia canvis en el codi.
Les versions del sistema operatiu Debian reben actualitzacions de seguretat durant un període molt llarg de temps i qualsevol programa inclòs en aquestes versions pot rebre una actualització quan s'hi troba cap problema de seguretat. Mozilla demanava que, si es feia servir la marca oficial, els canvis fossin aprovats per Mozilla, mentre que Debian va considerar que això no era viable i que significava deixar la seguretat dels seus sistemes en mans d'una altra organització. A causa d'aquesta desavinença, Debian va decidir utilitzar una altra marca diferent de la oficial. Es va utilitzar el nom d'IceWeasel, que en aquell moment també utilitzava el GNU IceCat, una versió del Firefox distribuïda pel Projecte GNU.
De manera similar, Debian va reanomenar el Mozilla Thunderbird i el SeaMonkey com a Icedove i Iceape, respectivament.
Tant el Firefox com el Thunderbird van tornar al seu nom original el 2017, mentre que el projecte Iceape es va acabar abandonant.

## Referències

* ↑ «Debian bug report on use of Mozilla Firefox trademark without permission» (en anglès).
* ↑ «mozilla thunderbird trademark restrictions / still dfsg free ?» (en anglès).
* ↑ «Debian Bug Report #354662 Message #256 (Approval of Security Backports)» (en anglès).
* ↑ «De-Branding of Icedove, reintroducing Thunderbird packages into Debian» (en anglès).
* ↑ «The Great Debian Iceweasel/Icedove Saga Comes to an End | FOSS Force» (en anglès), 28-02-2017.
* ↑ «Debian Security Advisory DSA-3832-1 icedove» (en anglès).
* ↑ «DSA-2819-1 iceape - end-of-life announcement for iceape» (en anglès).